สศช.เตือนลงทุนพม่าระวังโดนเงินเฟ้อ
สศช.ชี้พม่าเป็นโอกาสทองไทย ทั้ง &#8220;ส่งออกลงทุน&#8221; แต่เตือนเงินเฟ้อเป็นปัจจัยคุกคามใหญ่
1 ส.ค. 2555

สศช.ชี้พม่าเป็นโอกาสทองไทย ทั้ง “ส่งออกลงทุน” แต่เตือนเงินเฟ้อเป็นปัจจัยคุกคามใหญ่ 
สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เผยแพร่เอกสาร “ประเทศไทยจะได้อะไรจากการเปลี่ยนแปลงด้านเศรษฐกิจในเมียนมาร์” โดย นายไพโรจน์ โพธิวงศ์ ที่ปรึกษาด้านนโยบายและแผนงาน สศช. โดยระบุว่า หากเศรษฐกิจพม่าขยายตัวอย่างมีเสถียรภาพ จะทำให้คนพม่ามีกำลังซื้อเพิ่มขึ้นและเป็นตลาดส่งออกที่สำคัญของไทย
ปัจจุบันไทยพม่า มีมูลค่าการค้าระหว่างกัน 1.85 แสนล้านบาท แต่เป็นการค้าตามแนวชายแดน 1.57 แสนล้านบาท ขณะที่ไทยเป็นคู่ค้าอันดับสองของพม่ารองจากจีน แต่ไทยขาดดุลให้พม่าเพราะการนำเข้าก๊าซ
สศช.ประเมินว่า เศรษฐกิจพม่าปี 2555-2557 จะขยายตัวที่ระดับเฉลี่ยปีละ 55.3% และขยายตัวเพิ่มขึ้นเป็นเฉลี่ยปีละ 6.4% ในปี 2559-2560 เนื่องจากการยกเลิกค่ำบาตรจากนานาประเทศ รวมทั้งการลงทุนจากจีน เกาหลีใต้ และไทย แต่เศรษฐกิจพม่ามีปัจจัยเสี่ยงเรื่องเสถียรภาพเงินเฟ้อและความยากจน โดยเฉพาะปี 2555 คาดว่าเงินเฟ้อจะอยู่ที่ 6.1% 
สำหรับการค้าระหว่างประเทศของพม่านั้น คาดว่าตั้งแต่ปี 2557-2559 การส่งออกของพม่าจะขยายตัว 15% ต่อปี แต่พม่ามีแนวโน้มขาดดุลการค้าและขาดดุลการคลัง
“ระหว่างปี 2555-2559 รัฐบาลพม่าจะประสบปัญหาขาดดุลการคลัง จึงจำเป็นต้องลดค่าใช้จ่ายทางทหารและต้องพิมพ์ธนบัตรเพิ่ม ซึ่งจะทำให้อัตราเงินเฟ้อเพิ่มขึ้น หากรัฐบาลพม่าไม่สามารถแก้ปัญหาปริมาณเงินที่มีมากเกินในระบบเศรษฐกิจได้ พม่าจะต้องรับภาระหนี้ในประเทศสูงมากขึ้น” สศช.วิเคราะห์ m